open-index/open-wikipedia-markdown huggingface dataset:
Umtha wedolo

Eli qhalo lizekelwe ekubeni umntu esithi nokuba ebeyimbaleki enjani, nobebulala abantu ngamendu akuhamba umhlaba, nobelithwazi elinjani na ukukhawuleza entweni, mhla ahliwe ng*umtha wedolo* ubeshiywa nazizinyola, neziqhuza, ekuhambeni nasekubalekeni; abethi ke ngoko osukuba ebedumele oko, akuxakeka namhla ngenxa yeentlungu ezisedolweni, alile ngelithi: *Ndinomtha wedolo.* sel'ethethelwa zonke iingxakeko ezimxakayo ngoku umntu. utsho olihlwempu akuposwa ngamadini angeyeba uyawenza ukuba ebenezinto, ukuthi, akuva iminzwi yomnqweno wentliziyo, engeyeba ubeyenza ngokuchwayita, ukuthi:-Awu! koko ndinomtha wedolo.
"Ukuzalwa wedwa ngumlu wanyama"

Eli qhalo lithethwa mhla kukubi, kulusizi. Lidla ngokuthethwa ngumntu, nokuba ngabantu abayekelweyo, nokuba kuserhamncweni, nokuba kusempini, ekuthi xa amanye amadoda aabuyelana eluhlwini, ngokuzalana kwawo, xa athi nokuba nguwuphi na oxakiweyo, nokuba ngowenzakeleyo kuwo, avakale ewabiza ngooyise, mhlawumbi ngesiduko sakowawo, athi akuthi,:- "Ndingasala nabani, wakoobani, mabandla akwaban?" abuye lawo akowabo nokuba sekunjani aye kufela ndawonye; athi kungenjalo amophule lowo ebeselefile, ukuba ayivelanga mizalwana yakhe, mhlawumbi impi yeziko lakowabo. ImiDange yakhe yamhlutha uTsili ngaloo nto kanye, eselesisiwa eRhini, elikhonkxwa, ngemfazwe yezembe, laathi ilawu awayeqhanywe nalo alinqumla isandla ngomkhonto, emka naye uTsili lowo, lathi kuba lalingenabani wakowalo lashiywa lisimayile, laba *"ngumlu wanyama"* ke ngoko. Ukuba "*mlu wanyama,*" kukuba sisisulu sabantu bonke, kuba yinto ebiba namaqasho amaninzi alungele iintlobo-ntlobo zabantu, kude kube kwabasemzini; waye ukwasisisulu soozimpethu. Kutshiwo ngoko ke emaXhoseni, :-"*Ukuzalwa wedwa ngumlu wanyama*."
"''Akukho Nkwal'iphandel'el'enye, ephandel'enye yenethole''"

**Eli qhalo lelona lisekuhleni**, kuba lelona lihlala libonakala ngemisebenzi yalo nakwezi zasekhaya *iinkwali* sithi ukuzibiza ziinkukhu. Zonke Iinkukhu uhlobo lwazo kukuziphandela. Kuthi ukuze iphandele ezinye ibe kuxa ingumdlezana, kuba yonke into eyivumbulula emazaleni, nokuba kuphi na, iyibizela amantshontsho ayo. Kukwanjalo nakwezasendle. Ke eli qhalo lisetyenziswa ngabantu ngohlobo lokuba nakomkhulu kudala umntu ebezamela abakhe oonyana izikhundla zobuphakathi; kuthethwe ngokuba bona ngababuselweyo nguyise, babizwe ngokuba "*ng[[abantwana bogaga]],*" ibe oko ikukuthi ugaga obelusandlalwa nguyise lubafanele, ubuphakathi kwanewonga likayise. Bekungenxa yakhe nangabakowabo, abafake emicimbini elunge naye, abagosise, babeyimisila, abe ngokwenjenjalo ebaphandela kuba esele eyinkwali enkulu yena, esel'iwazi amazala, bona bengamathole akhe. Sekunjalo ngoku nakwabasebenza emlungwini. Ulowo xa engumfo ophambili, nokuba kukuwuphi na umsebenzi, iindawo ezilungileyo uziphandela abakowabo phambi kokuba azinike abanye, kuba eyinkwal'enkulu kuloo ndawo. Waye ngokwenjenjalo uphandela amantshontsho asekeleze yena, ngobugosa bakhe kubelungu bakhe. Livele kwiindawo ezinjalo eli qhalo, lithandwa kunene zizo zonke izizwe ezintsundu.
"Umkhomb'ubhembesile"

Eli qhalo asiqhalo belifumane lisetyenziswe yinto yonke, nakuba ekuhambeni kwamaxesha lasuke lasisibongo seenkosi zendlu kaGwili, kuba kuthi xa kunqulwayo yile ndlu kaNtaba, oonyana boonyana bakaGwali, kuthiwe, :- Amabandla kaNtuli, kaNtaba, kaMkhomb'ubhembesile."
Umxhaxha

*Umxhaxha* sisidlo samaXhosa. Esisidlo omnye umntu angasifanisa ne"desert" Kuba simnandi xa sibanda.

Umxhaxga wawukade ufudula usityiwa kakhulu ngexesha lakudala Kuba iitsimi zooma notatomkhulu zazichuma zidubule intyabontyi nombona.

Xa kusenziwa umxhaxha kudityaniswa intyabontyi nombona.

Yenziwa njani: 

Kucandwa igaqa lentyabontyi ine ngamaceba

Umbona uchutywe kwizikwebu ube zinkozo

Umbona ubiliswe wodwa ecaleni ukuze uvuthwe kakhuhle

Nemaceba entyabotyi abiliswe odwa ecaleni. Aze akuthamba agutye ngephini leplanga afane nesidudu.

Zakufuthwa zombini ziye zidityaniswe kutywe nzwee iswekile ukongeza incasa
"Linqweme lentulo"

Eli qhalo kusemhlotsheni ukuba makube libekho emva kokuba amaXhosa aselenokwezana okukhulu nabaThwa. Ukutsho kukuba intulo asinto idliwayo zizizwe ezimnyama ezinje ngamaXhosa namaZulu. Kuthe ukuze yaziwe ukuba hleli nje yinto etyiwayo, yabonwa kubaThwa. Esi sidlo silinqweme lentulo kuthiwa ibisisidlo esinqabe kunene kubaThwa ebesingafumane sidliwe ngabantu nje ngaphandle kwamaqhawa namachula enene, kwaye nje kunjalo nje sinqabe kuba bekungelula ukuzifumana intulo. Kuthiwa bezithi ukuqinwa kwazo zilaliswe ngemihlana, kubenjalo naxa zosiwayo, kwaye kulunyukelwe ukuba kungabikho nto iyakufumane iphalale phantsi ingatyiwanga. Kuthiwa bekuthi naxa zityiwayo zithatyathwe nganye kancinane, kucongconyiswe ukusiwa kwazo emlonyeni, ithiwe *nkwa kamsinya* , aze umThwa awuquthe umlomo, kuba esoyikela amafutha azo ukuphalala. 
Kubantu abamnyama abanjengabeSuthu banaso nabo isidlo ekuquthwa umlomo xa sidliwayo; nakuso akuncokolwa nokuncolwa ngexa esisadliwayo kwanje ngenqweme lentulo. eso sidlo kuthiwa luTshongo, sona asiquthelwa mlomo ngesizathu sokunqaba, nakuyola; kungenxa yokuba singumgubo osuke athi umntu nokuba ukhe wakhohlela, usuke [[Ukuphokokela ngaphandle|uthi bhongo wonke]. apho ke livela khona eli qhalo kusekuvinjwaneni kweli nqweme lifanele abantu abathile kuphela kwanjengenqweme lemkawu.
Ngumsont'onyikinyiki

Eli qhalo lizekelwe ekubeni usinga ebekuthungwa ngalo iingubo zenkomo, imigqwetho, izikhaka, ibilolwenkomo: Pambi koko kwakuthungwa ngameva, kuba zaye zingekabikho izilanda, ziqale ukuba kho kwakufuthwa izinyikithi, zaze zanda ngakumbi khona kwakufika abelungu neengcingongcingo zabo. Ke ubusithi umsonto ukuba umanzi, awomile wanquma encamini, usuke uman'ukufingana. Iimvaba nezibozi bezithungwa ngemitya ye[ntlonze, kugqojozwe amaqondo apho lo mtya uya[Ukuthubungela|kuthubungela khona. Bekuthi ukuba umtya lowo ubunyetenyete, ufaniselana intunja yengqanda iwulungele, usuke uthi wakufakwa uman'ufingana, ungavumi ukuphumela kakuhle entunjeni, kuthiwe ke, "*ngumsonto onyikinyiki*." 
Namhla sekutshiwo nakumntu ofihle intloko entweni waxelisa esi silwana kuthiwa yinyekevu. Kuthiwe usuke wangumsilasila, ingqukunyembe, umsont'onyikinyiki.
Umntu onjalo uyandwetyelwa kunene kuba sukuba enguNxazonke, engafuni kwaziwa elona cala alilo. Umntu onjalo kusuke kuthiwe, sithe sakuthetha naye ngalo mcimbi, wasuka "*wangumsont'onyikinyiki*"

Intloko
Uxam waphusile

eli qhalo asiliqondi ncam eyonanto lithatyathelwe kuyo. kodwa kuthiwa ngabaziyo le nto inguxam asiyo nento ububele xa ingumdlezana. Into yasemaJwarheni, uNonkobe into kaJiyelwa, ibihlale ilinganisa ukulila kukaxam, ngogwali lwayo, xa alilisela, eteketisa amathole akhe. Ubesakuthi ke uthi khona angaphusa kulumeze amenyo ukuwabukula kwakhe, awasukele awalume kakubi xa awalumlayo, asel'ewaphusela. Yenye ke leyo indawo efan'ukuba indulule eliqhalo, noko zikhoyo nezinye iindawo ezizimbi. Ukuze libekho eli qhalo libangwe kukuba athi umntu, ebekuzuzwa kuye izinto, busulu, asuk'atshintshe, aselefunyanwa eyintsibakhwe namhla elugqwegqwelele, kuthiwe ke ngaye, xa kuxelelwa abanye,:-"E! senibuya, *uxam waphusile*."
"Usilelwe isidudu semfe"

Le nto isisidudu yinto ebisetyenziswa kunene emaXhoseni kuzo zonke iintlobo zezifo, kuphela kwento ebelingwa ngayo umntu ofayo, kuba ikupgela kwento efudumeleyo kwezithambileyo. Ke, bebesithi bambi benze nesidudu semfe xa sukuba umntu esifa sisisu, sithi ke kuba sikrakra, akruquke angabuye athande kusiphinda. Sekusithi ke xa umntu akruqukileyo, nokuba ukruqulwe yintoni na, kuthiwe,:-"*Usilelwe isidudu semfe*." Elo liyafana neli lithi,:-*Andifuni negqabi letapile*." Sukuba kusitshiwo ngumntu okruqukileyo yinto emdinileyo nokuba yeluhlobo luni na.
Ukukholwa yeyokosa

Abantu abaninzi kudala bebekholwa yinyama eyosiweyo kunephekiweyo.
eli qhalo livele ekubeni ebesithi umntu akudikwayephekiweyo aphambukele kweyosiweyo.
Sekusithiwa ke umntu akuxakwa yinto, kuthiwe,- waakholwa yeyokosa.
"Ukuba nguQelezana"

Eli qhalo lisekelwe kwisiziba ebekuthi xa kusikwa ingubo yenkomo, zithi zakuba zinganele kakuhle ezo zilunguleyo, ke kufunyanwe kubanjiswe ngesisityana nokuba sesinjani, ize sibuye siqhaqhwe kwakufumaneka esona sisiso. Igama leso ke kubanjiswe ngaso, bekuthiwa nguQelezana, oko kukuthi,"*ngunobambiso*," ngumhambi, yinto yasemzini, ngumphambukeli.

Ke namhla selithethwa kwizinto ezininzi, kuba kusithiwa ukuba umntu uthe ukuwuma kwakhe umhlaba akaqiniseka kuwo, kuthiwe akahleli, usabhekabheka, usafunzele phambili, akarholi nerhafu zawo, kuthiwe lo mntu usenguQelezana, usafana neso siziba sakudala. Namhlanje izizwe ezimnyama, ebezingabanini balo mhlaba, sezingooQelezana kuwo, kuba sezihleli nje ngentaka echophe esebeni lomthi, ingaqinisekile apho iyakulala khona ngomso; ngoko ke zinje ngeso siziba sakudala, singuQelezana, kulo mbuso wanamhla, kuba ziqhaqhwa kalula emalungelweni ombuso eziphantsi kwawo.
Izinto azimntakaNgqika

Eli qhalo lizekelwe kunyana woNobutho, umkaNgqika, oliqadi lakoSuthu, ogama linguMatwa, obezalana noMaembu noTente. Lo Matwa ubeligosa elikhulu lakulombombo elikhe lawuphethela kakhulu umzi, laza lada laduma lacandizwe nangokukhalipha kwalo, udumo olude lwaya kufikelela nakwaGcaleka. Le nto ingamatwa zizinto ezifanayo zilingana, kuthiwe ke ngamatwa, okanye kuthiwe zitenqwa, zithene totse, kude kutshiwo nokutiwa, zingamatwa totse. Lihl'apho ke eli qhalo. UMatwa lo ubethandawa kunene kulo mzi kaNgqika. Bekukholisa ukuthi xa isincoko singaye, libe bucezelwa igama lakhe ukuthiwa pa, kudle ngokuthiwa:-"Kwathi, kwathi umntakaNgqika." Yaabonakala sel'iguda loo ndawo, yamdumela kanye, wade wangathi nguye yedwa ongumntakaNgqika. Nanamhla uthi owahlula into enkulu kwenye athi:-"Ewe zinkulu zombini, kodwa ke noko *azimntakangqik*a, oko kukuthi, *aziMatwa*."
AMADODA AMATHATHU

Ngolunye usuku uthe uLepoqo elee kweleentaba esalusa iinkomo zakowabo nje ngemihla yonke, suka  wahliwa bubuthongo walala ngenxeni yesithukuthezi. 

Iinkomo ezi zakowabo beziyiqhelile kanobom indawo leyo. Ibilidlelo lazo ngeemini ezithile, be ziwazi amacala anengca ende nenencasa. Bezisithi zakufika kwiindawo ezinjalo, ziwise iintloko zazo emhlabeni zikhumathele engceni zingakhathazi. 

Namhla bezingekho dlelweni linye nezabanye. 

Ngathi ubesathe ncwaba, waza wathi engenamgqaliselo utheni, wabona kufika kuyo le ndawo akuyo amadoda amathathu. akakhange aphaphame ncam, usuke wasesithubeni wanga uyaphupha, waza ngako oko ke akacacelwa kakuhle ngawo.

Aye ambuza into awayeyenza kwelo leentaba, uthe walusa iinkomo zakowabo eMenkhoaneng.

Aambuza nobuntanga abubo, uphendule wathi, uvele kwizithuba zokufika kwalaa madoda mathathu kowabo evela kumaVundle.

Laa madoda aye ajongana, ancuma. "Xa unakana uthi izilimela zakho walibonayo ilanga zingaphi?" 

"Zingamayelana neshumi elinesine"

Aye ancuma kwakhona, aza athetha odwa esithi, ulungelelanise kakuhle. "Ngubani igama lakho?".

"NdinguLepoqo." "Njengokuba sikubhaqe kule ndawo ulele ubuthongo obulusizi, igama lakho lobuya liguqulwe libange eli likaLepoqo." "Yakha yaphi na intsomi enjalo?" "Yithi cwaka, kuba elo xesha lofika ungasalilindelanga." "Gxebe khanitsho imvelaphi yenu?"

"Sivela ngasentla-mpuma, sisisizukulwana saabaya bantu bakha bema eNtshwana-tsati kwimihla yamandulo." 

"Ukuza kuba lapha kwenu, kungasizathu sini na?"
"Hayi bethu, sihamba sibona izihlobo." "Nothini ukutsho?" "Noko ke asikhe sikufihlele njengoko usibuzayo." 

"Ukuthi cakatha kwethu apha sasindululwe likomkhulu lethu, ukuba masihamba-hambe phakathi kwesizwe esi, ukuze sithi apho sifumana umzi onosana oluyinkwenkwe silulungise ngolwazi esinalo, khon'ukuze kuthi mhla lwakhula luvelele ewongeni lokongama ebuzweni.

"Okwenene ke siye sanduluka singenzanga sidelo naphike kwelo lakowethu sisisithathu sala madoda uwabonayo asithi namhla".

"Sathembisa ukuba siyakuqhuba njengoko siyaleziweyo. Sithe sisekufuphi namakhaya, sajongana nomzi omalunga nendlela yethu. sibone kuhhonywe ingcongolo kumnyango wenye yezindlu, saqonda ngokwesiko esibe silazi ukuba olu luphawu oluxela ukuba kukho usana olusandulukuzalwa - kukwamdlezana. Sithe sakuba sicele ukuphambuka singene, indlu yavungama yonke saphekuzwa ngamandla izwi lisithi, "kukwamdlezana apha akungenwa."
The Carpenters

**The Carpenters** yayiliqela laseMelika. Amalungu ayo yayinguRichard noKaren Carpenter.

## Discography

* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now & Then* (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2004)
Anne Boleyn

Kukho amabali amaninzi amele athethwe ngo-Anne Boleyn, umfazi wesibini ka-Henry VIII, owasweleka nge-19 kaMeyi, ngo-1536. Oko kubulawa kwakhe ngenkohlakalo, eyalelwa ngumyeni wakhe - angathanda ukuba afe edliwe ngamadangatye, ekugqibeleni unqunyulwe intloko - indlela yakhe yokuphila engafaniyo okanye nefuthe lakhe lezopolitiko ... Kodwa libali lomgexo namhlanje onomdla kwizihlwele nakwababhali-mbali.

Owona mfanekiso udumileyo wehlele kuthi ngale ndlovukazi ilusizi ngoku iboniswe kwiNational Portrait Gallery eLondon. Sibona umntu obhinqileyo enobuso obhityileyo, ibala eline diaphan, intamo encinci, erhangqwe kancinci. Into ebamba iliso kwangoko zizacholo zakhe, ngokukodwa isacholo somhombiso esihonjiswe ngesacholo esihle esimile okwe "B" (collier en perle en forme de "B"). "B" njengoBoleyn, ngokucacileyo. Ngelixa ubucwebe obenziwe ubuqu yayiyimikhosi ngelo xesha (uHenry VIII ngokwakhe wayenxibe i-brooch efanayo, ephahlwe ngama-initials), isacholo somkanikazi siye sehla embalini njengento eyothusayo kunye ne-avant-garde.

Ifashoni, ifashoni, ifashoni

Uzalelwe kwintsapho yeengcungcu ngo-1501, u-Anne Boleyn wakhulela eFrance, kwinkundla ka-François I, apho wayedlala khona njengentokazi enguKumkanikazi uClaude. Oku kulapho ingqondo yakhe yesitayile izalwa khona, ayibuyisayo xa ebuyela ekhaya. NgoJanuwari 25, 1533, watshata noHenry VIII (owayekade esusa umfazi wakhe wokuqala), kwaye kwangaxeshanye waba ngumkanikazi. Akukho nto intle kakhulu kulo mlawuli uchitha imali eninzi kumalaphu nakwizincedisi, kwaye uzama ukumisela isitayile sakhe santlandlolo. "Ngefashoni okanye ngobuhle, wayephikisana nemithetho yoluntu," uxelela iTelegraph uJodie Turner-Smith, odlala naye kwiscreen kuthotho lwe-mini u-Anne Boleyn, kwaye wongeza athi: "wayengekho kuhlobo ngelo xesha. Iminqweno yakhe kunye nekhwele lakhe limenza ukuba athandwe ngakumbi enkundleni kwaye kungekudala yayinguHenry VIII ngokwakhe owayengasenakuphinda ayithathe. Nangona wamnika intombi, uElizabeth, yayininzi kuye. Ke, kwezi ntsuku, intliziyo yakhe ixhomekeke ngakumbi kuJeanne Seymour. Ngelitye elinye, umangalela u-Anne ngokukrexeza, ubuqhetseba kunye nokulalana, wanqunyulwa intloko kwaye kwiintsuku ezimbalwa emva koko, uSeymour waba yinkosikazi ukumkanikazi naye. Ulawulo lwakhe lwaluhlala lonke kwaye lonke, iminyaka emithathu, ukusuka ngo-1533 ukuya ku-1536.

Imbali ithi u-Anne wanika udade wabo uMary Boleyn i-jewel kungekudala ngaphambi kokubulawa kwakhe, ngelixa wayevalelwe kwiNqaba yaseLondon. Konke oku ukuze kuqinisekiswe ukuba intombi yakhe, uKumkanikazi wexesha elizayo u-Elisabeth I, angazifumana izandla zakhe ngenye imini ... Lo mva ngewayebuzile ukuba iiperile zikanina, zixhonywe kwisangqa esimile njengo "B" , Yongezwe kwi-Imperial Crown ukuyikhumbula ngonaphakade. Ukuba eli bali liyakukholelwa, basesezandleni zosapho lwasebukhosini lwaseBritane namhlanje. Ngokuphathelele ubucwebe bakhe obuseleyo, ngokungathandabuzekiyo zithengisiwe okanye zatshatyalaliswa.

Namhlanje, iimpapasho eziluhlaza zentsimbi yomqala ka-Anne Boleyn ziyathengiswa kwi-Intanethi. Kwisandla esinee-euro, nabani na angatyibilika angene kwizicathulo zalo kumkanikazi, ukujonga kunye nentlekele ebuhlungu.
Ostreliya

I**Ostreliya** lilizwe eliseOceania. Inabantu abangaphezu kwe-26,000,000 ukusukela ngo-2021. Ikomkhulu laseOstreliya yiKhanberra kwaye esona sixeko sikhulu yiSidni.

## IJografi
IOstreliya inemimandla esibhozo; UMzantsi Omtsha Wales (*New South Wales*), Viktoria (*Victoria*), Kwinsland (*Queensland*), KwiNtshona yeOstreliya (*Western Australia*), UMzantsi Ostreliya (*South Australia*), Ummandla Wekomkhulu laseOstreliya (*Australian Capital Territory*), Tasmaniya kwaye Ummandla osemantla (*Northern Territory*).

## Izilwanyana
I-Ostreliya ineentlobo ezininzi zezilwanyana zasendle, kuquka iikhangaru, iikoala, iiemu kunye nezinye ezahlukeneyo. 

## Igalari

File:Flag of Australia.svg|250px|centre|thumb|Iflegi.
File:Coat of arms of the Commonwealth of Australia.svg|250px|centre|thumb|Idyasi yengalo.
File:Kangaroo Australia 01 11 2008 - retouch.JPG|250px|centre|thumb|Ikhangaru.
File:Koala climbing tree.jpg|250px|centre|thumb|Ikoala ekhwela umthi we-eucalyptus.
File:Scott Morrison 2014 crop.jpg|250px|centre|thumb|UScott Morrison inkulumbuso yangoku yaseOstreliya.
File:Uluru, helicopter view, cropped.jpg|250px|centre|thumb|Uluru.
File:Sydney Opera House and Harbour Bridge Dusk (2) 2019-06-21.jpg|250px|centre|thumb|Sidni.
File:Melbourne montage 2019.jpg|250px|centre|thumb|Melben.
Nyu Zilend

I**Nyu Zilend** (, isiMaori: *Aotearoa*) lilizwe eliseOceania. Ikufuphi neOstreliya. Ikomkhulu layo yiWelington isixeko sayo esikhulu yiOkland. 

## Ijografi
INyu Zilend yenziwe ziziqithi ezibini; iSiqithi saseMantla kunye neSiqithi esiseMzantsi.

## Igalari

File:Flag of New Zealand.svg|250px|centre|thumb|Iflegi.
File:Coat of Arms of New Zealand.svg|250px|centre|thumb|Idyasi yengalo.
File:TeTuatahianui.jpg|250px|centre|thumb|Ikiwi.
File:New Zealand Prime Minister Jacinda Ardern in 2018.jpg|25px|centre|thumb|UJacidna Ardern, inkulumbuso yaseNyu Zilend ngoku.
Irhewu

Irhewu sisidloesityiwa nanini na, esisebentyenziswa ngendlela ezahlukileyo. Abanye bayasisela kuba besehlisa unxano, abanye sisebenza njengesidudu okanye into yokuxhathisa umphefumlo kuba kulindwe okona kutya kuzokuhluthisa.

Xa lisenziwa irhwewu, kuqale kubiliswe amanzi embizeni. Aze akubila kudidiyelwe amanzi abandayo kunye nomgubo esityeni, lomdidiyelo ke uxhomekeke kumdidiyeli ukuba ufuna irhewu lakhe libe njani. Linganqumbululu, libaleke, njalo njalo.

Ekubeni edidiyele, uye athathe lomdidiyelo usesityeni okanye ejagini, awididiyele embizeni xeshikweni ezamisa ngesinye isindla njenge ndlela yokubaleka izigaqa.

Athi akudibana lamanzi abilayo kunye nalomdidiyelo womgubo wemili mili avale imbiza ukuze ivuthe, uyoakumana, eyizamisa ke umpheki kuba egade ukuba ingajiyi okanye ibe nezigaqa.

Le ndengane ke ithi yakubhadla ikhuthswe eziko, igalelwe ezityeni ipholiswe. Ithi yakuphola isuswe ucwambu.

Xa lusenziwa urhewu, kuye kuthathwe inkonxa, kugalelwe lendengane, kugalelwe umlinganiselo womgubo weflawa,umlumiso, itispuni le enka ukuze libile, kuzanyiswe ukudibanisa ezizinto. Xa lwenziwe kusekho ilanga luye lubekwe elangeni ukuze lubile ngokukhawuleza.

Lithi lakubila lihluzwe, izigaqa aze umntu ofuna ukulisela agalele iswekile ukuba uyafuna okanye alisele linjalo.
Gini eNtsha yasePapuwa

I**Gini eNtsha yasePapuwa** (, isiTok Pisin: *Papua Niugini*, isiHiri Motu: *Papua Niu Gini*) lilizwe eliseOceania. Ikufuphi neOstreliya. Ikomkhulu layo yiIzibuko Morsbi. 

## Igalari

File:Flag of Papua New Guinea.svg|250px|centre|thumb|Iflegi.
File:National emblem of Papua New Guinea.svg|250px|centre|thumb|Idyasi yengalo.
File:Raggiana Bird-of-Paradise wild 5.jpg|250px|centre|thumb|Intaka yeparadesi.
File:Marape 190614 Haus Lotu (2) (cropped).jpg|25px|centre|thumb|UJames Marape, inkulumbuso yaseGini eNtsha yasePapuwa ngoku.
Sidni

I**Sidni** () sesona sixeko sikhulu eOstreliya. Sisixeko esilikomkhulu saseMzantsi Omtsha Wales. Inabantu abangaphezu kwe-5,300,000 ukusukela ngo-2021.
Alice Kinloch

**uAlice Kinloch litshantliziyo** lamalungelo oluntu laseMzantsi Afrika, isithethi sikawonke-wonke, kunye nombhali owaseka iAfrican Association eLondon ngo-1897, waza waququzelela iNkomfa yePan-African ngo-1990.    

## Iziganeko zoBomi
U-Alice Victoria Alexander Kinloch wazalelwa eKapa, eMzantsi Afrika ngo-1863. Usapho lwakhe lwafudukela eKimberley ngeminyaka yoo-1870. Ngenyanga kaJuni ka-1885, watshata no-Edmund Ndosa Kinloch kwicawa yaseSt Cyprian eKimberley.   

Waya eUnited Kingdom ngo-1895 waza wazimanya ne- Aborigines Protection Society (APS), umbutho ophambili wokubhangisa kunye nombutho wamalungelo oluntu. Njengommeli we-APS, wathetha nabaphulaphuli abaninzi eLondon, eNewcastle, eYork naseManchester. Kumaqonga e-Bhritane, waxoxa ngeemeko zaseMzantsi Afrika. Isihloko sakhe ibisithi "impatho embi yabantu bomthonyama kuMzantsi Afrika uphela, ingakumbi iCompound System efumaneka kuzo zonke izithili zemigodi".   

Kamva, wapapasha iphecana elithi 'Ingabe iiDayimani zoMzantsi Afrika zixabisa indleko yazo?' . Njengenxalenye yaloo ngxelo, uchaze iimeko zobomi kwiikhompawundi zemigodi njenge "ezifana namakhoboka" kwaye waphikisana nemithetho yamapasi eNatal.  

UKinloch waseka uMbutho waseAfrika ngo-1897 kunye namagqwetha awayenqwenela uHenry Sylvester-Williams kunye noThomas John Thompson waseTrinidad naseSierra Leone. Njengonondyebo weAfrican Association, uKinloch wabuyela eMzantsi Afrika ngoFebruwari 1898 waza, kunye noMbutho waseAfrika, waququzelela iNkomfa yokuqala yePan-African ngo-1990.   

## Iimbekiselo
Torsten Haß

u**Torsten Haß ** (21 EyeNkanga  1970 eNeumünster) ungumbhali waseJamani. Ungumbhali wencwadi esihloko sayo sithi – *Bibliotheken für Dummies*..
## Ubomi
Emva kokuba eziphothulile izifundo zakhe eInzululwazi yeThala leencwadi waqala usebenza kwithala leencwadi le*Yunivesithi Kehl*. Waabhala intaphane yamaphepha-ndaba neemagazini: *Kehler Zeitung*, *Offenburger Tageblatt*, *Bibliotheksdienst*, *BuB*, *Bibliotheken heute*. Ubeyintloko kwithala leencwadi zase*Yunivesithi Ludwigshafen* ukusukela nge2015.
## Nomsebenzi
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Bibliotheken für Dummies* (2019), kunye no  Detlev Schneider-Suderland
* *Dieses Buch ist für die Tonne : Einführung in den klassischen Zynismus (Kynismus) * (2021), kunye no  Maximilian Spannbrucker
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken* (2021)
* *Vahīṅ dekhiye : Festschrift für Hellmut Vogeler* (1996), njengomhleli
* *Wohnriester und Erbbau : ein aktuelles Fallbeispiel* (2021)
### Linoveli
(ipeni igama: Kim Godal)
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
### Lidrama
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
### Imibongo
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
## Imithombo

## Amakhonkco angaphandle
* Ikhathalogu KVK (IJamani, ISwitzerland, eOstriya, WorldCat): Khangela Torsten Haß
* Ikhathalogu KVK (IJamani, ISwitzerland, eOstriya, WorldCat): Khangela Kim Godal
Kate Winslet

**Kate Elizabeth Winslet** CBE (wazalwa 5 Oktobha 1975) yi ngumdlali weqonga IsiNgesi. Uhlala ebonwa ngabagxeki befilimu njengomnye "wabadlali beqonga ababalaseleyo kwisizukulwana sakhe", waziwa ngomsebenzi wakhe kwiifilimu ezizimeleyo, ngakumbi iidrama zexesha, kwaye uhlala ebonisa abasetyhini abaneentloko, abanzima. Ufumana amawonga amaninzi, kubandakanywa imbasa ye-Academy, iMbasa yeGrammy, iMbasa ye-Primetime Emmy ezimbini, amaBhaso amathathu e- Academy Film Awards amathathu, amaBhaso amathathu e- Screen Actors Guild kunye neeMbasa ezine zeGolden Globe .

## Iimbekiselo
Selena Gomez

**Selena Gomez** (owazalwa-9 kuMatshi 1992) is a USA-wazalelwa TikToker esekelwe Los Angeles. Waziwa ngeevidiyo zakhe zeTikTok apho athi cwaka ehlekisa ngeevidiyo ezintsonkothileyo zobomi. Ukusukela ngo-2021, uLame ngowesibini ulandelwa kakhulu TikToker . 

## Bona kwakho

* Uluhlu lweeakhawunti zeTikTok ezilandelwa kakhulu
* Uluhlu lweevidiyo zeTikTok ezithandwa kakhulu
ITanzania

ITanzania, ngokusesikweni iRiphabhlikhi yoManyano yaseTanzania (isiSwahili: Jamhuri ya Muungano wa Tanzania), lilizwe eliseMpuma Afrika phakathi kommandla we-Afrika yeGreat Lakes. Umda waseUganda ukuya emantla; iKenya ukuya kumntla-mpuma; Iziqithi zaseComoro kunye noLwandlekazi lwaseIndiya ukuya ngasempuma; iMozambique neMalawi ukuya emazantsi; iZambia kumzantsi-ntshona; kunye neRwanda, iBurundi, neDemocratic Republic of the Congo ngasentshona. INtaba iKilimanjaro, eyona ntaba iphakamileyo eAfrika, ikumntla-mpuma weTanzania.
IZimbabwe

IZimbabwe, ngokusesikweni iRiphabhlikhi yaseZimbabwe, lilizwe elivaliweyo elikuMzantsi-mpuma Afrika, phakathi kweZambezi kunye neLimpopo Rivers, ijikelezwe nguMzantsi Afrika emazantsi, iBotswana 

kumazantsi-ntshona, iZambia emantla, kunye neMozambique ngasempuma. Ikomkhulu nesixeko esikhulu yiHarare. Isixeko sesibini ngobukhulu yiBulawayo. Ilizwe elinabantu abamalunga ne-15 lezigidi, iZimbabwe ineelwimi ezili-16 ezisemthethweni, isiNgesi, isiShona nesiNdebele zezona zixhaphakileyo.

Ukusukela ngenkulungwane ye-11, ummandla ngoku obizwa ngokuba yiZimbabwe ubuyindawo yamazwe aliqela alungelelanisiweyo kunye nezikumkani ezifana nezikumkani zamaRozvi, iMutapa kunye noMthwakazi, kunye nendlela enkulu yokufuduka kunye norhwebo. Inkampani yaseBritane yoMzantsi Afrika iCecil Rhodes yaqala ukucanda umhlaba okhoyo ngo-1890 xa yoyisa iMashonaland kwaye kamva ngo-1893 iMatabeleland emva kochaso oluqatha lwamaMatabele awaziwa njengeMfazwe yokuQala yaseMatabele. Ulawulo lwenkampani lwaphela ngo-1923 ngokusekwa kwe-Southern Rhodesia njengekoloni laseBritane elizilawulayo. Ngo-1965, urhulumente wabamhlophe abambalwa wabhengeza inkululeko njengeRhodesia.

Urhulumente wanyamezela ukubekwa yedwa kumazwe ngamazwe kunye nemfazwe yeminyaka eli-15 yabanqolobi kunye nemikhosi yamazwe amnyama; oku kwafikelela kuvuthondaba kwisivumelwano soxolo esathi samisela ugunyaziso lwehlabathi jikelele kunye ne de jure sovereignty njengeZimbabwe ngoAprili 1980. IZimbabwe emva koko yazimanya neCommonwealth of Nations, nalapho yanqunyanyiswa khona ngo 2002 ngenxa yokwaphulwa komthetho wezizwe ngezizwe ngurhulumente wayo ngelo xesha phantsi kukaRobert Mugabe. eyarhoxa kuyo ngoDisemba 2003. Urhulumente ozimeleyo lilungu leZizwe eziManyeneyo, uMbutho woPhuhliso lwaMazwe aseMazantsi e-Afrika (i-SADC), iManyano ye-Afrika (i-AU), kunye neMarike ePhakamileyo yaseMpuma nakumaZantsi e-Afrika (COMESA). Yayikade yaziwa ngokuba yi "Jewel of Africa" ​​ngenxa yempumelelo yayo enkulu.

URobert Mugabe waba yiNkulumbuso yaseZimbabwe ngo-1980, ngethuba iqela lakhe iZANU–PF laphumelela unyulo emva kokuphela kolawulo lwabamhlophe abambalwa; wayenguMongameli waseZimbabwe ukusuka ngo-1987 de washiya isikhundla sakhe ngo-2017. Phantsi kolawulo lukaMugabe, iziko lokhuseleko lombuso lalilawula ilizwe kwaye lalijongene nokunyhashwa kwamalungelo oluntu. Ilizwe liye lehla kwezoqoqosho ukusukela ngoo-1990, lijongene nokuntlitheka okuliqela kunye nokunyuka kwamaxabiso ezinto endleleni.

Ngomhla we-15 kweyeNkanga yowama-2017, emva koqhanqalazo olungaphaya konyaka oluchasene norhulumente wakhe kwakunye nokudodobala koqoqosho lwaseZimbabwe, uMugabe wavalelwa eluvalelweni ngumkhosi wesizwe welizwe kubhukuqo-mbuso waza ekugqibeleni warhoxa emva kweentsuku ezintandathu. U-Emmerson Mnangagwa sele esebenze njengomongameli waseZimbabwe.
IKaterini

IKaterini (isiGrike: Κατερίνη) sisixeko kunye nomasipala osemantla eGrisi, idolophu elikomkhulu leyunithi yengingqi yePieria kuMbindi Macedonia, Greece.  Ilele kwithafa lasePierian, phakathi kweNtaba yeOlympus kunye neThermaikos Gulf, kumphakamo we-14 m.  Iyunithi kamasipala yaseKaterini inabemi abangama-85,851 (ngokobalo luka-2014) kwaye yindawo yesibini yedolophu enabantu abaninzi kwiNgingqi yaseMacedonia emva kweThessaloniki.
Isi-Interlingue

**Isi-Interlingue**, eyayisakuba yi-**Isi-Occidental**, lulwimi oluncedisayo lwamazwe ngamazwe olwayilwa ngu-Edgar de Wahl lwaza lwapapashwa ngo-1922. 

I-Interlingue lolona lwimi lulula ukulufunda ngenxa yobuncinci kunye negrama yesiqhelo, kunye nokusekwa kwehlabathi jikelele.  

## Uncwadi
Iitekisi eziphambili ze-Interlingue zavela kwi-*Cosmoglotta*. Kwakukho neminye imisebenzi, yokuqala kunye neguqulelwe, epapashwe kwi-Interlingue.
Eminye imisebenzi kwi-Interlingue yile:   
* Kajš, Jan Amos (1938) *Krasina, raconta del subterrania del Moravian carst*.
* Podobský, Jaroslav (1935/1947) *Li astres del Verne*.
* Costalago, Vicente (2021) *Li sercha in li castelle Dewahl e altri racontas*.
* Costalago, Vicente (2021) *Antologie hispan*.
* Costalago, Vicente (2021) *Fabules, racontas e mites*.

## Iimbekiselo
I-Haiti

**Haiti**, ngokusemthethweni **iRiphabhlikhi yaseHaiti** ( neyayifudula yaziwa ngokuba **yiHayti**, lilizwe elibekwe kwisiqithi sase- Hispaniola kwi- Greater Antilles archipelago yoLwandle lweCaribbean, ukuya kwimpuma yeCuba kunye neJamaica nakumazantsi eBahamas kunye namaTurks kunye. Iziqithi zaseCaicos . Ihlala kwintshona yesithathu-esibhozo yesiqithi esabelana ngayo neDominican Republic .   To emazantsi-ntshona ubuxoki bayo ezincinane Navassa Island, apho ibango yi Haiti kodwa uphikise njenge United States ummandla phantsi kolawulo federal.   IHaiti IHaiti yi-27,750 km2 (10,714 sq mi) ngobukhulu, ilizwe lesithathu ngobukhulu kwiCaribbean ngokommandla, kwaye inabemi kuqikelelwa 11.4 million, [6]  iyenza ibe lelona lizwe linabantu abaninzi kwiCaribbean. Ikomkhulu yiPort-au-Prince .
IsiSwazi

Ulwimi lwesiSwazi okanye isiSwati lulwimi lwesiNtu lweqela lesiNguni elithethwa eSwatini naseMzantsi Afrika ngamaSwati. Inani lezithethi liqikelelwa ukuba likwingingqi ye-2.4 yezigidi. Olu lwimi lufundiswa eSwatini nakwizikolo ezithile zaseMzantsi Afrika eMpumalanga, ngakumbi iindawo ezazisakuba yiKaNgwane. IsiSwati lulwimi olusemthethweni lwase-Eswatini (kunye nesiNgesi), kwaye sesinye seelwimi ezilishumi elinanye ezisemthethweni eMzantsi Afrika.

Igama elisemthethweni lithi "siSwati" phakathi kwezithethi zomthonyama; ngesiNgesi, isiZulu, isiNdebele okanye isiXhosa ingabizwa ngokuba yiSwazi. IsiSwati sihlobene kakhulu nezinye iilwimi zesiTekela, njengesiPhuthi kunye noMntla weTransvaal (iSumayela) Ndebele, kodwa sikwasondelelene kakhulu neelwimi zesiZunda: isiZulu, isiNdebele saseMzantsi, isiNdebele saseMntla, nesiXhosa.

## Iilwimi zezizwana
IsiSwati esithethwa e-Eswatini sinokwahlulwa sibe ziziyelelane ezine ezihambelana nemimandla emine yolawulo yelizwe: isiHhohho, isiLubombo, iManzini, neShiselweni.

IsiSwati sineentlobo ezimbini ubuncinci: umgangatho, umgangatho wodumo oluthethwa ikakhulu emantla, embindini nasemzantsi-ntshona welizwe, kunye nendidi engabekekanga kangako ethethwa kwenye indawo.

Kumazantsi akude, ngakumbi kwiidolophu ezifana neNhlangano neHlatikhulu, iindidi zolwimi ezithethwayo zichatshazelwa kakhulu sisiZulu. Uninzi lwamaSwazi (isininzi samaSwati, isinye isiSwati), kuquka nabo basemazantsi abathetha olu hlobo, abayithathi njengeSwazi 'efanelekileyo'. Le yinto ekunokuthiwa isiyelelane sesibini kweli lizwe. Inani elikhulu labantu abathetha isiSwazi eMzantsi Afrika (ingakumbi kwiphondo laseMpumalanga, naseSoweto) lithathwa ngabantu abathetha isiSwazi saseSwatini ukuba bathethe ulwimi olungekho semgangathweni.

Ngokungafaniyo nolunye uhlobo olusemazantsi e-Eswatini, udidi lwaseMpumalanga lubonakala lungachatshazelwa kangako siZulu, kwaye lubonwa lukufutshane neSwazi esisemgangathweni. Nangona kunjalo, olu hlobo lwaseMpumalanga lwahlulakala ngokwelizwi elahlukileyo, kunye neepateni zethowuni ezahlukileyo. Iipateni zelizwi (kunye neembono ezingekho sikweni 'zoxinzelelo') eMpumalanga Swazi zikholisa ukubonwa njengezingavisisaniyo kwindlebe yaseSwazini. Olu didi lwesiSwazi lwaseMzantsi Afrika luthathwa njengolubonakalisa impembelelo kwezinye iilwimi zaseMzantsi Afrika ezithethwa kufutshane neSwazi.

Uphawu lodidi oluqhelekileyo lwewonga lesiSwazi (esithethwa emantla nakumbindi we-Eswatini) sisimbo sasebukhosini sokucotha, nogxininiso olukhulu lokubiza, ekuthiwa kunemvakalelo 'emnandi' kwabo bayiphulaphuleyo.

## Iiconsonants
I-Swazi aahlukanisi phakathi kweendawo zokuthetha ngokucofa kwayo. Ngamazinyo (njenge [ǀ]) okanye anokuba yi-alveolar (njenge [ǃ]). Nangona kunjalo, iyahlula iindlela ezintlanu okanye ezintandathu zokuthetha kunye nefowuni, kuquka i- tenuis , i- aspirated , i-aspirated, i-voiceed, i-breath voice, i-nasal, kunye ne-nasal ephefumulayo.
IsiVenda

**IsiVenda** okanye isiTshivenda lulwimi lwesiBantu kunye nolwimi olusemthethweni eMzantsi Afrika. Sithethwa ikakhulu ngamaVenda kumantla ephondo laseLimpopo eMzantsi Afrika, kwakunye nangamaLemba athile eZimbabwe. Ulwimi lwesiVenda lunxulumene nesiKalanga, esithethwa eZimbabwe naseBotswana. Ngexesha localucalulo eMzantsi Afrika, i-bantustan yaseVenda yasekwa ukuze ifikelele abantu abathetha isiVenda eMzantsi Afrika.
ELuSuthu

ELuSuthu lilizwe elibiyelweyo elingqongwe nguMzantsi Afrika ngokupheleleyo. Lilizwe elineentaba ezinze kwiintaba zeMaloti, kwaye linezona ntaba ziphakamileyo eMzantsi Afrika ELuSuthu inommandla ongaphezu nje kwe-30,000 km2 (11,600 sq mi) kwaye inabemi abamalunga nezigidi ezi-2. Ikomkhulu layo kunye nesona sixeko sikhulu yiMaseru. Iilwimi ezisemthethweni sisiSuthu nesiNgesi.

ELuSuthu yayifudula iyiKoloni yaseBhritane yaseBasutoland, kodwa yazingela inkululeko kwi-United Kingdom ngomhla we-4 ku-Okthobha 1966. Ngoku ililizwe elizimele geqe kwaye ililungu leZizwe eziManyeneyo, iManyano yeZizwe eziManyeneyo, iManyano yeAfrika, kunye neManyano yeAfrika. UMbutho woPhuhliso lwaMazwe aseMazantsi e-Afrika (i-SADC). Igama elithi ELuSuthu liguqulelwa ngokurhabaxa "kumhlaba wabeSotho". Ngo-2021, ELuSuthu ine-22.8% yezinga lokuxhaphaka kwe-HIV kubantu abaphakathi kweminyaka eyi-15 kunye ne-49 ubudala, enye yezona ziphezulu kwihlabathi jikelele.
Umdyarho weNdlela eSaint Silvester

**Ugqatso lweNdlela eSaint Silvester** ngumsitho wokubaleka umgama omde, olona gqatso ludala nolona ludumileyo lwasesitalatweni eBrazil .

Ithathwa njengowona mnyhadala uphambili wamazwe ngamazwe kwiimbaleki zaseLatin America, ukhuphiswano lwaseBrazil lubanjwa minyaka le kwisixeko São Paulo nge-31 kaDisemba.

Umdyarho waseSão Paulo kwantlandlolo wawusaziwa ngokuba yi "marathon", nangona umdyarho, ubude bawo buye bahluka kakhulu kule minyaka idlulileyo, ayizange ibe yimbaleki epheleleyo. Ngenxa yoko, umbutho ekugqibeleni waliyeka igama elithi "marathon", liqala ukubhekisa kulo msitho ngokuthi "ugqatso", "ugqatso lwamazwe ngamazwe" okanye "ugqatso lwendlela". Akuzange kubekho nzame esemthethweni kwicala lombutho lokujongana notshintsho kuluhlu lwamagama, nto leyo ebangela ukuba uninzi, kuquka namanye amaziko eendaba,
Indian Premier League

I-**Indian Premier League** (**IPL**) yiligi yamadoda eqeqeshelweyo yeqakamba, ebandakanya amaqela alishumi azinze kwizixeko ezilishumi zaseIndiya. Le ligi yasekwa yiBoard of Control for Cricket in India (BCCI) ngo2007.

I-IPL yeyona ligi yeqakamba ekuyiyo abantu abaninzi ehlabathini kwaye ngo-2014 yabekwa kwindawo yesithandathu ngokomndilili wokuzimasa kuzo zonke iiligi zemidlalo. Ngo-2010, i-IPL yaba ngumsitho wokuqala wezemidlalo emhlabeni ukuba usasazwe ngqo kuYouTube.

## Imithombo
Madagascar (ifilimu ka-2005)

I-***Madagascar*** yifilim ka-2005 yaseMelika ehlekisayo eyenziwe ngekhompyutha eveliswe yiDreamWorks Animation yaze yasasazwa yi-DreamWorks Pictures. Yayilawulwa ngu-Eric Darnell noTom McGrath kwaye ibhalwe nguMark Burton, uBilly Frolick, uDarnell, noMcGrath. Iinkwenkwezi zefilimu uBen Stiller, uChris Rock, uDavid Schwimmer, kunye noJada Pinkett Smith, bevakalisa iqela lezilwanyana ezisuka kwiCentral Park Zoo ezizifumana zixakeke kwisiqithi saseMadagascar.

Ikhutshwe ngoMeyi 27, 2005, iMadagascar yafumana uphononongo oluxubeneyo kubagxeki kodwa yaba yimpumelelo kwibhokisi yebhokisi, yaba yifilim yesithandathu ngokugqwesa imali eninzi ngo-2005.
Hamba, Nja. Hamba! (incwadi)

***Hamba, Nja. Hamba!*** () yincwadi yabantwana yowe-1961 eyabhalwa yaza yaboniswa nguP. D. Eastman. Ichaza izenzo kunye nentsebenziswano yeqela lezinja ezihamba kakhulu, eziqhuba iimoto kunye nezinye izinto zokuthutha ekusukeleni umsebenzi, ukudlala, kunye nenjongo yokugqibela engaqondakaliyo: iqela lenja.
Hamba, Nja. Hamba!

***Hamba, Nja. Hamba!*** () luchungechunge lukamabonakude opopayi weNetflix.

## Cast

* Michela Luci — Tag Barker
* Callum Shoniker — Scooch Pooch
* Katie Griffin — Ma Barker
* Martin Roach — Paw Barker
* Tajja Isen — Cheddar Biscuit
* Lyon Smith — Spike Barker / Gilber Barker
* Judy Marshank — Grandma Marge Barker
* Patrick McKenna — Grandpaw Mort Barker / Gerald / Muttfield / Manhole Dog
*Linda Ballantyne — Lady Lydia / Sgt Pooch / Mayor Sniffington / Leader Dog / Waggs Martinez
*Joshua Graham — Sam Whippet
*Zarina Rocha — Kit Whiserton
*Deven Mack — Fetcher
*David Berni — Frank
*Anand Rajaram — Iimbotyi
*Stacey Kay — Kelly Korgi
*Julie Lemieux — Hattie / Catch Morely
*Danny Smith — Yellow
*Paul Buckley, Reno Selmser kunye noZoe D'Andrea — The Barkapellas
*Phill Williams — Coach Chewman / Gabe Roof
*Rob Tinkler — Early Ed
*Jamie Watson — Donnie Slippers

## iReference
Fiji Hindi

**Fiji Hindi** lulwimi lwaseIndo-Aryan oluthethwa ngamaIndo-Fijians. Amagama amaninzi awodwa kwiFiji Hindi aye adalwe ukujongana nemekobume entsha ehlala amaIndo-Fiji ngoku.  Isizukulwana sokuqala samaIndiya aseFiji, asebenzisa ulwimi njengelwimi oluyi- *lingua franca* eFiji, abhekisela kuyo *njengeFiji Baat*, "intetho yeFiji". Inxulumene ngokusondeleyo neCaribbean Hindustani kunye nolwimi lwesiBhojpuri- Hindustani oluthethwa eMauritius naseMzantsi Afrika . Ubukhulu becala iyaqondakala ngeelwimi zaseBhojpuri, isiMagahi, njl .

## Imbali
Ezi ziipesenti zolwimi ngalunye nesiyelelane esithethwa ngabasebenzi abeza eFiji.
Isiziba siviwa ngodondolo

Eli qhalo lisetyenziswa ekulumkiseni umntu ukuba aqale aphonononge iingcinga zakhe phambi kokuziphosa entweni.

likwaphinde lisetyenziswe xa kukhuthazwa umntu ukuba angayincami into engayivelelanga macala onke.

Eli qhalo lichaza ukuba uyayizama into, ithi xa ingavumi ubuye uzame de kube iyaphumelela.
Vusi nova

**USnova Umculi (ozelwe nguVusumuzi Nongxa, ngo-1983)**, owaziwa ngegama lakhe langaphambili uVusi Nova, yimvumi yaseMzantsi Afrika. Uzalelwe waze wakhulela eNew Brighton, eBhayi, uNova wafudukela eGoli ngo-1998 eneminyaka eyi-14 ukuya kuqhuba ikhondo lakhe lomculo waze watyikitya isivumelwano sokurekhoda neMuthaland Records, wakhupha iWalk Into Light (2013) kunye nethi Did It For Love (2014).

## Umsebenzi
UNova usayine isivumelwano serekhodi kunye ne-EMI Records kwaye wakhupha icwecwe lakhe lokuqala elithi Ndimfumene ngo-2009. Ngo-2010, wajoyina uRJ Benjamin kwizifundo zezwi waza wadibana no-Oskido owamtyikitya eKalawa Jazmee. [4] Ngo-2012, uNova watyikitya kunye neMuthaland Entertainment kwaye waqala ukusebenza kwicwecwe lakhe lokuqala lesitudiyo.

Ngo-2013, icwecwe lakhe lokuqala lestudiyo elithi Walk Into Light lakhutshwa. [5] Iquka uMoneoa, uVeezo, uRJ Benjamin kunye noIshmayeli. KweyoMnga ngo 2014, icwecwe likaNova elithi Did It For Love lakhululwa. Kwiimbasa zoMculo zaseMzantsi Afrika zamashumi amabini ananye, iDid It For Love yachongwa kwicwecwe eliBalaseleyo leRnB/Soul/Reggae.

### KumabonaKude
Ngo-Tshazimpunzi ka-2021, wavela esikrinini okokuqala njengejaji kwi-Amazing Voices kwisizini yesibini.

## AmaCwecwe
* *Ndimfumene* (2009)
* *Walk Into Light* (2013)
* *Did It For Love* (2014)
* *Naninina* (2016)
* *Manyan-Nyan* (2018)
* *NguMama* (2021)

## Isalathiso
Ulutsha lwe-Titans Hamba!

***Ulutsha lwe-Titans Hamba!*** () luchungechunge lukamabonakude opopayi waseMelika ophuhliswe nguAaron Horvath kunye noMichael Jelenic weCartoon Network. Yaqala ngo-Aprili 23, 2013 kwaye isekwe kwiqela le-DC Comics fictional superhero. Olu ngcelele lwabhengezwa emva kokuthandwa kweeshoti ezimfutshane ze-DC Nation's New Teen Titans.
Rouge

**UDeko Barbara-Jessica Wedi** (owazalwa nge-13 kaSeptemba 1992), owaziwa njengo-Rouge, ngumdlali we-rap waseMzantsi Afrika, umbhali, kunye nomsasazi kamabonakude. Icwecwe lakhe lokuqala elithi The New Era Sessions, elikhatshwa ngumboniso bhanyabhanya omfutshane, lifumene imbasa yoMzantsi Afrika bhanyabhanya kunye nomabonakude ngeMbasa yeBest.
Nathi

U-Nkosinathi Mankato, owaziya ngegama lakhe leqonga uNathi yimvumi nombhali weengoma oneminyaka eyi 39. Wazalelwa, wakhulela kwi Dolophi yase Mthatha eMpuma Koloni . 

Udume kakhulu wafuman umdla woluntu emva kwengoma yakhe ethandwe ngabantu  eyaziwa ngo "Nomvula" ngonyaka ka 2015. Apho icwecwe/album yakhe ykuqala yafuma i platinum kathathu(triple platinum). 
Ngo October 2016, waye wakhupha icwecwe lesibini"Umbulelo wam" nalo elathandwa kakhulu luluntu.  u Nathi u sayinwe njengenye yeemvumi zomculo we Afro Pop/ Afro Soul phantsi kwe Nkampani i Gallo Records.

## Obomi bakwangoko
UNkosinathi Mankayi wazalwa phakathi kwabantwana abahlanu abazalwa ngumama omnye eMthatha, idolophu encinci eMpuma Koloni, eMzantsi Afrika.  Ukhulele eMaclear, eMpuma Koloni, eMzantsi Afrika apho wayenemfundo kwaye wakhulisa umdla kumculo kunye nokuzoba.  Ngo-2006, uNathi wagwetywa iminyaka esibhozo entolongweni ngenxa yolwaphulo-mthetho olunxulumene nokukhuthuza ngo-2002. Nangona kunjalo wakhululwa emva kokukhonza iminyaka emi-4.

## Umsebenzi

### 2008–2014: Iziqalo zakwangoko
Ngenjongo yokulandela ikhondo lomculo, uNathi uye wakhuphisana waze waphumelela ukhuphiswano lomculo wasekuhlaleni olwaziwa ngokuba yi “Dare to Dream”. Wafumana ithamsanqa ngoNovemba ka-2014 emva kokuba uVusi Nova emve ecula waze wagxininisa ekumculeleni ingoma esihloko sithi, "Noma Kanjani", ingoma eyamkelwa ngabantu abaninzi yaze yadlala indima enkulu kuMzantsi Afrika. Unomntwana omnye ozelwe ngo-2017 kunye nosisi naye oyimvumi.

### 2015–2017: Buyelekhaya noMbulelo Wam
UNathi waqala ukushicilela icwecwe lakhe lokuqala elinesihloko esithi Buyelekhaya ngasekupheleni kuka-2014, wakhupha ingoma ethi " Nomvula " njengengoma yakhe ephambili ngo-2015. Ekukhutshweni kwengoma, yaduma ngoko nangoko, yaphumelela i-"Best Selling Full-Track Download" kwiiMbasa zoMculo 22nd SA music awards. Ngomhla we-10 kweyoKwindla ka-2015, esebenzisa iMuthaland Entertainment, uNathi wakhulula iBuyelekhaya ukuba yamkelwe ngokubalulekileyo neyorhwebo ngokuthi iye kwiplatinam kwisithuba seeveki ezintandathu ikhutshiwe, ithengise iiyunithi ezingaphezu kwe-128,000.  KwiiMbasa zoMculo zaseMzantsi Afrika zama -22, uNathi uphumelele iimbasa ezintlanu kunye neBuyelekhaya ephumelele icwecwe elithi "icwecwe elithengiswe ngokugqwesileyo loNyaka" kunye necandelo elithi "Icwecwe leR&B yoMphefumlo/yeReggae".

Ngomhla wama-28 kweyeDwarha ka-2016, wakhupha icwecwe elineengoma ezilishumi elinesibini elinesihloko esithi uMbulelo Wam . Icwecwe lifakwe kwi-#2 kwi- iTunes kwaye ithengise ngaphezulu kweeyunithi ezingama-35,000.

### 2018-2022: Iphupha Labantu
Usayine isivumelwano sokurekhoda neGallo Record Company kwaye wakhupha icwecwe lakhe lesithathu elithi Iphupha Labantu ngomhla we 27 kweyeKhala 2018.   Eli cwecwe liphumelele imbasa yeBest African Adult Contemporary Album kuma-25th South African Music Awards.
Amanda Black

**UAmanda Benedicta Antony** ngumXhosa .  Wazalwa ngomhla wa24 kweyeKhala ngowe1993 eMthatha, eMpuma Koloni, eMzantsi Afrika. Ukhulele eGcuwa, eMpuma Koloni, apho wachitha ixesha elininzi lobomi bakhe. Ukhe wahlala naseMonti. Emva kwexesha wafudukela eBhayi, apho wagqiba izifundo zakhe zamabanga aphakamileyo eKabega Christian School, eBhayi, phambi kokuba aqhubele phambili nemfundo yakhe kwiYunivesithi yaseNelson Mandela Metropolitan, apho waye wafunda khona izifundo  zoMculo. 
thumb|Amanda Black

Icwecwe lakhe lokuqala lase-studio *[[Amazulu (album)|elithi Amazulu]]*, lagqwesa ekuthengiseni kwaye laphumelela “iAlbhamu Yonyaka”. Elinye iwonga wathi walizuza lelokuba “yeYona mvumi ibalaseleyo kwimvumi ezifikayo emcululweni zonyaka kowa2016”. Kwaye wakhankanywa "njengOyena Mculi waManina woNyaka”. Waze wafuna newonga le “Yona albhamu yeR&B yeSoul/Reggae”. 1] Ngowa2019, wabizwa ngokuba yeyona mvumi isasazwa kakhulu kwiApple Music.
## Imbali ngobomi nangemfundo kaAmanda
UAmanda Benedicta Antony ngumXhosa .  Uzalwe ngomhla we-24 kweye Khala ngo 1993 eMthatha, eMpuma Koloni, eMzantsi Afrika. Ukhulele eGcuwa, eMpuma Koloni, apho wachitha ixesha elininzi lobomi bakhe. Ukhe wahlala nase  Monti. Emva kwexesha wafudukela eBhayi, apho wagqiba izifundo zakhe zamabanga aphakamileyo eKabega Christian School, eBhayi, phambi kokuba aqhubele phambili nemfundo yakhe kwiDyunivesithi yase Nelson Mandela Metropolitan University, apho waye wafunda khona izifundo  zoMculo. 

Icwecwe lakhe lokuqala lase-studio *[[Amazulu (album)|elithi Amazulu]]*, lagqwesa ekuthengiseni kwaye laphumelela “iAlbhamu Yonyaka”. Elinye iwonga wathi walizuza lelokuba “Eyona mvumi ibalaseleyo kwimvumi ezifikayo emcululweni zonyaka ka 2016”. Kwaye wakhankanywa njengo “Oyena Mculi waManina woNyaka”. Waze wafuna ne wonga le  “yona albhamu yeR&B ye Soul/Reggae”. 1] Ngo-2019, wabizwa ngokuba yeyona mvumi isasazwa kakhulu kwiApple Music . 
## Umsebenzi
Waqala ukucula esemncinane ecaweni nasesikolweni de wagqiba iminyaka elishumi elinambini ubudala. Waze wathatha inxaxheba kukhuphiswano olwaluzingela  italente okwambonisa ukuba adlale eqongeni.

## Imithombo
Nomfundo Moh

UNomfundo Ngcobo (owazalwa ngo-2000), owaziwa njengoNomfundoh Moh yimvumi yaseMzantsi Afrika edumileyo ngokucula kamnandi , unelizwi lengilosi. Uzalelwe wakhulela eNdwendwe, KwaZulu-Natal, umsebenzi wakhe waqala eneminyaka eyi-16 ngo-2016.[1][2] UMoh waqala ukuqondwa emva kokukhulula "uLilizela" ngo-2021. Emva kokuba etyikitye isivumelwano serekhodi kunye ne-Universal Music, uye waphakama waya kwisikhundla esiphezulu ngo-Amagama wakhe wokuqala (2022), owaphuma netshati ebalaseleyo "Phakade Lami".
Brenda and the Big Dudes

**Brenda and the Big Dudes** liqela laseMzantsi Afrika lokurekhoda elasekwa ngo-1983. Abadlali beqela lakudala baquka uBrenda Fassie (Amazwi), uDesmond Malotana (Izitshixo), uDumisane Ngubeni (Izitshixo), uJob “Fats” Mlangeni (iDrums), David Mabaso (iBasi) noRufus Klaas (Isiginci).  Eli qela lenyuke laduma emva kokukhululwa kwe- *Weekend Special* yabo yokuqala ngo-1983. Eyodwa yaba yeyona rekhodi yathengiswa kakhulu eMzantsi Afrika ngentengiso yeekopi ezingaphezulu kwama-200,000. Eli qela ekuqaleni beliliqela elixhasa elinye iqela elidumileyo eMzantsi Afrika uBlondie & Pappa de kwangeniswa uBrenda Fassie oselula njengemvumi ephambili. Eli qela lafumana udumo kumazwe ngamazwe emva kokuba *iWeekend Special* yaphinda yaxutywa nguVan Gibbs ngo-1986. Le nguqulelo yangena kwitshathi yeeNgoma zeR&amp;amp;B/Hip-Hop ezishushu apho yafikelela incopho yenombolo 72 ngoAprili 12, 1986 yaza yachitha iiveki ezisi-8 kwitshati. 

## Amalungu ebhendi

* UBrenda Fassie (1983-1987) : Amazwi
* UDesmond Malotana (1983-1987) : Keyboards
* UDumisane Ngubeni (1983-1987) : Keyboards
* UDavid Mabaso (1983-1987) : IBasi
* URufus Klaas (1983-1987) : Isiginci
* UJob "Fats" Mlangeni (1983-1987) : Amagubu

## I-Discography

### Iialbhamu zeStudio

* *[[:en:Weekend_Special_(Album)|Weekend Special]]* (1983)
* *Let's Stick Together* (1984)
* *Higher and Higher* (1985)
* *No! No! Señor* (1986)

### Imidlalo eyandisiweyo

* Cool Spot (1984)
* Touch Somebody (1985)

## Bona kwakho

* Afropop

## Iimbekiselo